Kannanotto

Turun Metalli 49:n ehdokasasettelukokous

SAK:n neuvottelijoille:

**Nyt ei saa antaa periksi!**

Suomen hallitus ja Elinkeinoelämän Keskusliitto ovat yhteisesti suunnitelleet suoraan työelämään kohdistuvan leikkauslistan, joka on karua luettavaa. Se sisältää pitkän listan selkeitä heikennyksiä työehtoihin sekä sen myötä myös palkkaehtoihin. Tämä lista ei saa toteutua tällaisenaan.

SAK on tehnyt oman esityksen hallitukselle, mutta siinäkin on mukana rajuja heikennyksiä duunareita kohtaan. Sanottakoon myös, ettei se siltikään ole kelvannut näille ahneille porvareille.

Tälle hallitukselle tulee tehdä selväksi, ettei tässä asiassa anneta periksi! Työläiset ovat valmiita taistelemaan yhtenä rintamana näitä vastaan ja puolustamaan heikompia. Tämän osoitti 18.9. mielenosoitus, kyllä porukka lähtee barrikadeille tarpeen vaatiessa ja nyt on se näytön paikka.

Turun Metalli 49 kehottaa neuvottelijoita pysymään tiukkana ja periksi ei anneta!

Turussa 13.11.2015

Lisätietoja:
puheenjohtaja
Antero Palomäki
040- 701 86 57